Barbra Gurupira het oor die paartjie se pad gekom toe hulle ’n skoonmaakdiens nader om iemand te kry om hand by te sit met die "chaos in hul huis".
"Ek het ’n profiel wat ek bloot moes gebruik om haar te help; daarom is ons oorweldig en baie dankbaar vir die reaksie wat ons in die sosiale media gekry het," vertel Tim aan Huisgenoot.
Barbra is oorspronklik van Zimbabwe en het ’n vyfjarige dogter wat by haar ouers in Zimbabwe woon. Sy het gehoop sy sou ’n voet in die deur kry hier in Suid-Afrika.
"Die firma waarvoor sy werk het die skuif so maklik as moontlik gemaak vir haar. Hulle het nie net vir haar blyplek gekry nie; sy kry ook baie blootstelling en daar is steeds geleenthede vir haar om in die Kaap te werk," voeg hy by.
Die pa van twee is ook besig met die vervaardiging van ’n fliek wat op die bekroonde skrywer Deon Meyer se boek Spoor gegrond is.